President Ilvese sõnul näitasid augustitormid, kui palju on meie keskel hoolivust, abivalmidust, mõistmist ja kaastunnet, sest ligimesed läksid vabatahtlikult üksteisele appi: aitasid koristada langenud puid, katta tuulest viidud katustest paljaks jäänud majaotsi, korraldasid talguid hättasattunute mure leevendamiseks ning tormis kannatanud valdu aitasid teised omavalitsused nagu ka kohalikud ettevõtted.